PATVIRTINTA

 Dzūkijos kaimo plėtros partnerių asociacijos (Dzūkijos VVG) valdybos posėdžio

 2021-01-26 protokolu Nr. V1-1

**DZŪKIJOS KAIMO PLĖTROS PARTNERIŲ ASOCIACIJOS (DZŪKIJOS VVG) VALDYBOS DARBO REGLAMENTAS**

1. **BENDROSIOS NUOSTATOS**

 1. Dzūkijos kaimo plėtros partnerių asociacijos (Dzūkijos VVG) (toliau-VVG) valdybos darbo reglamentas (toliau- Reglamentas) nustato VVG valdybos (toliau- Valdyba) darbo tvarką: valdybos posėdžių šaukimą ir informavimą apie šaukiamus posėdžius, posėdžių organizavimą, sprendimų priėmimą ir kitų procedūrinių veiksmų atlikimą.

2. Valdyba yra kolegialus VVG valdymo organas, renkamas visuotinio narių susirinkimo susirinkime pagal skaidrią ir demokratinę procedūrą, nepažeidžiant partnerystės principo, turi atstovauti skirtingiems sektoriams (partneriams) bei atitikti visus VVG kolegialiam valdymo organui taikomus reikalavimus, numatytus Vietos plėtros strategijų, įgyvendinamų bendruomenių inicijuotos vietos plėtros būdu, atrankos taisyklėse. Valdyba renkama visuotinio narių susirinkimo trijų metų laikotarpiui iš vienuolikos narių. Valdyba iš savo narių savo veiklos laikotarpiui renka valdybos pirmininką.

3. 1/3 Valdybos narių turi būti išklausę mokymo kursus, susijusius su LEADER metodo taikymu.

 4. Valdyba savo veikloje vadovaujasi VVG įstatais, šiuo Reglamentu, visuotinio narių susirinkimo sprendimais, Lietuvos Respublikos įstatymais, kitais teisės aktais ir VVG vidaus dokumentais.

 5. Valdyba savo sprendimus priima laikydamasi lygiateisiškumo, nediskriminavimo, abipusio pripažinimo, proporcingumo ir skaidrumo principų. Priimdama sprendimus Valdyba yra savarankiška.

 6.Valdyba atskaitinga visuotiniam susirinkimui.

 7. Valdybos nariams gali būti numatyta ir kitų papildomų sąlygų, kurias tvirtina visuotinis susirinkimas.

 8. Valdybos narius gali atšaukti juos delegavusi organizacija arba VVG narių visuotinis susirinkimas. Vietoje atšauktų valdybos narių visuotinis narių susirinkimas išrenka naujus.

 9. Valdybos veiklos metu sumažėjus narių skaičiui, Valdyba papildoma naujais nariais, rinkimuose gavusiais daugiausia balsų, bet nepatekusiais į Valdybos sudėtį rinkimų metu. Nauji nariai skiriami iš tos atstovų grupės, kurios narys pasitraukė iš Valdybos.

**II. VALDYBOS FUNKCIJOS**

 10. Valdyba:

 10.1. tvirtina Valdybos darbo reglamentą, vietos projektų atrankos darbo reglamentą, taisykles bei kitus dokumentus, susijusius su Dzūkijos VVG veikla ir vietos plėtros strategijų įgyvendinimu;

 10.2. priima sprendimus dėl vietos projektų finansavimo bei paramos lėšų paskirstymo, jei tokiems sprendimams priimti nėra sudarytas atskiras vietos projektų atrankos komitetas;

 10.3. Esant poreikiui atlieka ar dalyvauja atliekant projekto patikrą vietoje;

 10.4. priima sprendimus dėl dalyvavimo projektinėje veikloje;

 10.5. laikotarpiu tarp visuotinių narių susirinkimų priima sprendimus dėl naujų narių priėmimo į Dzūkijos VVG;

 10.6. priima sprendimus dėl darbuotojų priėmimo ir atleidimo iš darbo, jų atlyginimo dydžio. Įgalioja Valdybos pirmininką atstovauti darbdavį darbo santykiuose su VVG administracijos vadovu, projekto vadovu.

 10.7. priima sprendimus dėl Dzūkijos VVG lėšų ir turto naudojimo ar perleidimo;

 10.8. sprendžia klausimus dėl Dzūkijos VVG buveinės adreso keitimo;

 10.9. teikia pasiūlymus dėl kitų juridinių asmenų, filialų ir atstovybių steigimo bei jų veiklos nutraukimo ar dėl tapimo kitų juridinių asmenų dalyviu;

 10.10.teikia pasiūlymus dėl VVG įstatų pakeitimo;

 10.11.vykdo VVG visuotinio narių susirinkimo sprendimus.

 10.12.teikia pasiūlymus dėl labdaros ir paramos suteikimo;

 10.13. nustato ir tvirtina VVG narių mokesčių mokėjimo tvarką.

 10.14. pagal savo kompetenciją priima sprendimus VVG darbo organizavimo klausimais. 10.15. Vykdo kitas visuotinio narių susirinkimo priskirtas funkcijas.

**III. VALDYBOS NARIŲ TEISĖS IR PAREIGOS**

 11.Valdybos nariai turi teisę:

 11.1.gauti informaciją apie VVG vykdomą veiklą;

 11.2.atsistatydinti iš pareigų kadencijai nepasibaigus, apie tai raštu įspėjant Valdybos pirmininką ne vėliau kaip prieš 14 dienų;

 11.3 būti renkami Valdybos pirmininku;

 11.4. pagal suteiktą Valdybos pirmininko įgaliojimą atstovauti VVG.

 12. Valdybos nariai privalo:

 12.1. vykdyti VVG susirinkimo nutarimus ir pavedimus;

 12.2. dalyvauti VVG valdybos posėdžiuose;

 12.3. pripažinti Šį darbo reglamentą:

 12.4. laikytis konfidencialumo ir saugoti VVG informaciją, jei ji yra ne vieša.

 12.5. pranešti Valdybai apie savo atšaukimą.

**IV. VALDYBOS POSĖDŽIŲ DARBO ORGANIZAVIMAS**

 13. Valdybos posėdžius ne rečiau kaip vieną kartą per ketvirtį šaukia Valdybos pirmininkas. Valdybos posėdžiai gali būti organizuojami ir nuotoliniu būdu, naudojant elektronines nuotolinio ryšio priemones.

 14. Neeilinis Valdybos posėdis gali būti šaukiamas, jei to raštu reikalauja daugiau kaip pusė Valdybos narių.

 15. Valdybos posėdžių darbotvarkę sudaro Valdybos pirmininkas. Posėdžio metu darbotvarkė gali būti papildyta, už ją balsuojama posėdžio pradžioje. Valdybos nariai apie posėdžio vietą, laiką ir darbotvarkės projektą turi būti informuoti ne vėliau kaip prieš **3** dienas elektroniniu paštu. Esant neatidėliotiniems klausimams gali būti šaukiamas skubus Valdybos posėdis. Informaciją apie posėdžio vietą, laiką ir darbotvarkės projektą Valdybos nariams pateikia VVG administracijos darbuotojai.

 16. VVG administracija užtikrina sekretoriavimą Valdybos posėdžių metu.

 17. Apie galimybę dalyvauti Valdybos posėdyje, kiekvienas valdybos narys turi informuoti administracijos darbuotoją, siuntusį informaciją, elektroniniu paštu arba telefoniniu skambučiu ne vėliau negu dvi dienas iki posėdžio.

 18. Valdybos posėdis gali priimti sprendimus darbotvarkės klausimais, jei jame dalyvauja daugiau kaip pusė VVG valdybos narių. Nustačius, kad kvorumas yra, laikoma, kad kvorumas yra viso posėdžio metu. Sprendimai Valdybos posėdyje priimami atviru balsavimu paprasta susirinkime dalyvavusių narių balsų dauguma. Tuo atveju, kai į Valdybos posėdį nesusirenka reikalingas Valdybos narių skaičius, ne vėliau kaip per 5 darbo dienas turi būti sušauktas pakartotinis posėdis, kuris laikomas teisėtu nepriklausomai nuo jame dalyvaujančių Valdybos narių skaičiaus.

 19. Valdybos posėdžiui vadovauja Valdybos pirmininkas. Jei Valdybos pirmininkas negali dalyvauti, vadovauja kitas Valdybos narys, raštiškai įgaliotas Valdybos pirmininko.

 20. Valdybos posėdžio pirmininkas:

 - tikrina kvorumą,

 - skelbia darbotvarkę ir teikia ją tvirtinimui;

 - vadovauja svarstymų eigai;

 - remdamasis svarstymų rezultatais, formuoja klausimus balsavimui, skelbia balsavimo rezultatus;

 - Valdybos nariams neprieštaraujant, gali suteikti žodį asmenims, kurie nėra Valdybos nariai;

 - priima sprendimą pašalinti iš posėdžio asmenis, jeigu jie trukdo posėdžiui;

 - nustato pranešimų trukmę.

 21. Valdyba į posėdį gali kviesti suinteresuotų institucijų atstovus (ne VVG narius), ekspertus, kitų institucijų, įstaigų ir organizacijų atstovus savo kompetencijos klausimais.

 22. Valdybos sprendimai įforminami protokolu, kurį pasirašo posėdžio pirmininkas ir sekretorius. 23.Valdybos protokolai viešinami VVG internetiniame puslapyje.

**V. VALDYBOS POSĖDŽIAI** **RAŠYTINĖS PROCEDŪROS BŪDU**

24. Esant skubiam, atskiram klausimui, kuriam yra reikalingas Valdybos sprendimas, išspręsti gali būti organizuojamas Valdybos posėdis rašytinės procedūros būdu. Tokiame posėdyje negali būti priimami nutarimai, liečiantys esminius ar ilgalaikius VVG veiklos aspektus, reikalaujantys išsamaus aptarimo.

25. Valdybos posėdį rašytinės procedūros būdu gali inicijuoti VVG pirmininkas ar administracijos darbuotojas, kreipdamasis elektroniniu paštu su prašymu į Valdybos pirmininką;

26. Valdybos pirmininkas ne vėliau kaip per 24 val. organizuoja posėdį rašytinės procedūros būdu.

27. Rengiant Valdybos posėdį rašytinės procedūros būdu, turi būti nurodoma laiko trukmė per kurią Valdybos narys gali išreikšti savo nuomonę apie svarstomąjį klausimą. Valdybos nariai pareiškia savo nuomonę balsuodami elektroniniu paštu.

28. Valdybos sprendimas priimamas esant tokiam pat dalyvių ir balsavusių „už“ skaičiui, kaip ir įprastame Valdybos posėdyje. Valdybos posėdžio rašytinės procedūros būdu rezultatai įforminami Valdybos nutarimu, surašant posėdžio rašytinės procedūros būdu protokolą.

29. Posėdis laikomas neįvykusiu, jeigu tam prieštarauja 1/3 nuo dalyvaujančių posėdyje rašytinės procedūros būdu, Valdybos narių. Tokiu atveju svarstomasis klausimas įtraukiamas į eilinio arba specialiai tam klausimui aptarti skirto Valdybos posėdžio darbotvarkę.

**VI. SPRENDIMŲ PRIĖMIMO PROCEDŪROS IR TVARKA**

 30. Darbotvarkės klausimai posėdyje paprastai svarstomi šia tvarka:

 30.1.pagrindinis pranešimas arba informacijos pateikimas;

 30.2.klausimų pateikimas pranešėjui;

 30.3.pranešėjo atsakymai į klausimus;

 30.4.valdybos narių pasisakymai;

 30.5.kitų VVG narių pasisakymai;

30.6.kviestinių svečių komentarai; 30.7.sprendimo (nutarimo) priėmimas.

 31. Pagrindiniam pranešimui skiriama iki 15 min. Jeigu klausimas sudėtingas, Valdyba šį laiką gali pratęsti.

 32. Klausimai pranešėjui užduodami iki 15 min., jeigu klausimas sudėtingas, Valdyba šį laiką gali pratęsti.

 33. Kiekvienas Valdybos narys ar VVG narys gali pareikšti savo nuomonę svarstomu klausimu iki 5 min. Kiekvienu klausimu galima kalbėti tik po 1 kartą. Jeigu klausimas sudėtingas, Valdyba gali leisti kalbėti ir daugiau.

 34. Išklausius nuomonių, posėdžio pirmininkas gali leisti kalbėti iki 5 min. pranešėjui ir tada teikti nutarimo projektą. Nutarimo projektą parengia klausimo pagrindinis pranešėjas arba Valdyba.

 35. Sprendimai Valdybos posėdyje paprastai priimami paprasta posėdyje dalyvaujančių Valdybos narių balsų dauguma. Valdybos sprendimas yra priimtas, kai už jį gauta daugumos posėdyje dalyvaujančių Valdybos narių balsų. Jei balsai pasiskirsto po lygiai, lemiamas balsas yra Valdybos pirmininko.

 36. Valdybos priimami sprendimai įforminami protokolu. Valdybos protokolai viešinami VVG internetiniame puslapyje.

**VII. VALDYBOS NARIŲ GALIMŲ INTERESŲ KONFLIKTŲ SPRENDIMO BŪDAI**

 37. Kiekvienas Valdybos narys LR teisės aktų nustatyta tvarka privalo deklaruoti viešuosius ir privačiuosius interesus.

 38. Valdybos darbe galimi interesų konfliktai. Žinodamas apie galimą interesų konfliktą, Valdybos narys turi apie tai informuoti Valdybą ir nusišalinti ar kitaip nedaryti įtakos sprendimui.

 39. Pagrindinės sritys, kur gali kilti konfliktai, yra šios:

 39.1.nustatant strategijos prioritetus, priemones ir projektų tinkamumo bei kokybės kriterijus;

 39.2.priimant sprendimą dėl paramos skyrimo vietos projektams.

 40. Interesų konfliktų prevencijai ir sprendimui numatoma taikyti šias priemones:

 40.1.nuostatos įtvirtinimas, kad svarstant projektą, kurio atžvilgiu Valdybos narys turi interesą, pastarasis Valdybos narys nedalyvauja balsavime dėl minėto projekto bei neįtakoja sprendimo;

 40.2.kiekvieno Valdybos nario įsipareigojimas atstovauti savo sektoriaus ir visos Lazdijų rajono savivaldybės teritorijos interesams, kai yra formuluojami strategijos prioritetai, priemonės ir projektų tinkamumo bei kokybės kriterijai.

**VIII. VALDYBOS NARIŲ ATSAKOMYBĖ IŠSTOJUS IŠ VVG**

 41. Valdybos narių atsakomybė išstojus iš VVG lieka tokia, kaip kad įtvirtinta VVG įstatuose ir Valdybos darbo reglamente.

**IX. BAIGIAMOSIOS NUOSTATOS**

 42. Kiekvienas Valdybos narys atsakingas už savo siūlomus ir priimamus sprendimus, o Valdybos pirmininkas - už Valdybos priimamus sprendimus.

 43. Valdyba veikia nuolat iki likviduojama ar reorganizuojama VVG narių susirinkimo sprendimu.

 43. Šis darbo reglamentas gali būti papildomas arba keičiamas Valdybos narių posėdžio protokoliniu sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_